A két világháború közötti időszakban - export révén - több fegyveres konfliktusban is bevetették, így a dél-amerikai Chaco háborúban, a spanyol polgárháborúban és a második kínai–japán háborúban, ahol a kínai védők használatában súlyos veszteségeket okozott a japán támadóknak a sanghaji csatában. Később, korlátozott számban a II. világháború harcaiban is bevetették, itt főként a Sicherheitsdienst és a Kriegsmarine tüzérségi egységei használták. Módosított típusai felbukkantak a háború összes nagyobb csatájában, kiemelten a sztálingrádi, berlini összecsapásokban és a varsói gettófelkelés leverésekor is.